Y Pwyllgor Amgylchedd a Chynaliadwyedd Y Gwasanaeth Ymchwil | Research Service #

Yr UE: Coflenni Deddfwriaethol Allweddol Gorffennaf 2015

Mae’r papur hwn yn nodi coflenni allweddol yr UE sydd yn rhan o broses ddeddfwriaethol yr UE ar hyn o bryd ac sydd o ddiddordeb i’r Pwyllgor Amgylchedd a Chynaliadwyedd. Byddwn yn llunio cyfres o ymgynrhoriadau ffurfiol ac anffurfiol ynghylch y meysydd a nodwyd yn y papur hwn dros yr 12 mis nesaf, a byddwn yn gofyn i randdeiliaid yng Nghymru am eu sylwadau. Y tu hwnt i’r ymgynghoriad arfaethedig hwn, pe hoffech gysylltu â’r Pwyllgor ynghylch y materion a nodwyd yn y papur hwn, neu ynghylch materion amethyddol neu amgylchedd eraill sy’n ymwenud â’r UE ac sydd o bwys i chi, byddem yn croesawu eich sylwadau. Gallwch gysylltu â’r Pwyllgor drwy e-bost SeneddAmgylch@Cynulliad.Cymru Bydd y papur hwn yn cael ei ddiweddaru wrth i waith yn y meysydd a nodwyd fynd yn ei flaen.

Coflen	Cam cyfredol	Dyddiadau a gweithredoedd allweddol
Rheoliad ar wahardd rhwydi drifft	Senedd Ewrop: Ystyriaeth gan y Pwyllgor Pysgodfeydd. Paratowyd yr adroddiad drafft gan rapporteur Renata Brianco S&D ac fe'i cyhoeddwyd ar 30.1.2015. Ar 7.5.15, roedd y Pwyllgor Pysgodfeydd i fod i bleidleisio ar y cynigion, ond mae galwadau am i'r cynnig gael ei wrthod yn achosi oedi ar hyn o bryd. Cyngor: Nid oes cofnod o sefyllfa'r Cyngor ar hyn o bryd.	Disgwylir mai'r dyddiad dangosol ar gyfer cyfarfod llawn fydd 8.9.15, darlleniad 1af/sengl Camau arfaethedig Ysgrifennodd y Pwyllgor at y Comisiwn Ewropeaidd, Pwyllgor Pysgodfeydd Senedd Ewrop ac ASEau sy'n cynrychioli Cymru eleni yn amlinellu eu canfyddiadau o sesiynau rhanddeiliaid. Cafodd ymatebion i'w lythyr gan Gomisiynydd Vella a gohebiaeth gan yr ASEau o Gymru. Bydd y Pwyllgor yn parhau i fonitro hynt y goflen hon.
Cynhyrchu a labelu organig	Senedd Ewrop: Dan drafodaeth yn y Pwyllgor Amaethyddiaeth - Adroddiad drafft yn cael ei baratoi gan y rapporteur Martin Hausling, Gwyrddion/ALE. Cynhaliodd y Pwyllgor Amaethyddiaeth wrandawiad cyhoeddus ar 3.12.2014. Cafodd ASEau rannu barn â'i gilydd ar 24.3.15. Cyngor: Rhoddwyd cynigion 24.3.14 i Gyngor Amaethyddiaeth a Physgodfeydd. Trafodaethau ar 10.11.14. Dadl ar 16.3.15. Cytunodd y Cyngor ar ei Ymagwedd Gyffredinol ar 16.6.15.	Disgwylir i'r adroddiad drafft ar y cynigion fod ar gael ym mis Mai 2015. Mae'r Pwyllgor Amaethyddiaeth i fod i drafod yr adroddiad drafft ar 27-28.5.2015. Disgwylir i'r dyddiad cau ar gyfer cyflwyno gwelliannau i'r adroddiad fod yn gynnar ym mis Mehefin 2015 a disgwylir i'r Pwyllgor Amaethyddiaeth fabwysiadu'r adroddiad ym mis Gorffennaf 2015 (gall fod oedi os cyflwynir llawer o welliannau.) Camau arfaethedig Cynhaliodd y Pwyllgor sesiynau tystiolaeth ar y cynnig hwn ar 13 Tachwedd. Ysgrifennodd y Pwyllgor at y sefydliadau Ewropeaidd yn gynharach eleni ynghylch ei ganfyddiadau. Mae'r Pwyllgor hefyd wedi holi'r Dirprwy Weinidog am ei barn ar oblygiadau'r cynnig i Gymru. Cafodd ymatebion i'w lythyr a gohebiaeth gan yr ASEau o Gymru. Bydd y Pwyllgor yn parhau i fonitro hynt y goflen hon.
Rheoliad Tyfu GMO	Senedd Ewrop: Pleidleisiodd o blaid y cynnig ar ei ail ddarlleniad ar 13.1.15. Cyngor: Cymeradwywyd y cytundeb gan Bwyllgor Cynrychiolwyr Parhaol y Cyngor (COREPER) ar 10.12.14.	Cwblhawyd y weithdrefn yn Senedd a Chyngor Ewrop Camau arfaethedig Bydd y Pwyllgor yn gwneud gwaith ynghylch craffu ar weithredu'r Rheoliad yng Nghymru.
Bwyd GM a Bwyd GM i Anifeiliaid	Ar 22.4.15, cyflwynodd y Comisiwn Ewropeaidd gynigion i ddiwygio'r broses awdurdodi ar gyfer bwyd a bwyd anifeiliaid a addaswyd yn enetig (GM), gan ddiwygio Rheoliad 1829/2003. Senedd Ewrop: Pwyllgor yr Amgylchedd, Iechyd Cyhoeddus a Diogelwch Bwyd yw'r Pwyllgor â chyfrifoldeb: Arhosir am benderfyniad y Pwyllgor ar hyn o bryd. Cyngor: Nid oes gan y Cyngor farn eto.	Bydd y cynnig yn dilyn y weithdrefn ddeddfwriaethol arferol. Camau arfaethedig Mae'r Pwyllgor yn gobeithio ymgynghori â rhanddeiliaid ar oblygiadau'r cynigion hyn yn nes ymlaen yn y flwyddyn.
Gwastraff deunydd pacio (Bagiau plastig)	Senedd Ewrop: Penderfynnodd Senedd Ewrop adeg yr ail ddarlleniad ar 28.4.2015. Cyngor: Cyhoeddwyd safbwynt y Cyngor ar 4.3.2015.	Cwblhawyd y weithdrefn yn Senedd a Chyngor Ewrop Camau arfaethedig Mae'r Pwyllgor yn bwriadu ystyried goblygiadau'r cynigion hyn yn unol â'i waith graffu ar Fil yr Amgylchedd.